సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
బీఎస్ఎన్ఎల్ నుంచి 20జీబీ రోజూ
బీఎస్ఎన్ఎల్ గ‌త వారంలో రూ.491 తో బ్రాడ్ బ్యాండ్ ప్లాన్ ను ప్రకటించింది. నెల రోజుల వ్యాలిడిటీతో వుండే ఈ ప్లాన్ లో ప్రతి రోజూ 20 జీబీ డేటాను ఉచితంగా ఆఫర్ చేస్తోంది
Samayam Telugu | Updated:
Jul 10, 2018, 02:00PM IST
బీఎస్ఎన్ఎల్ గ‌త వారంలో రూ.491 తో బ్రాడ్ బ్యాండ్ ప్లాన్ ను ప్రకటించింది. నెల రోజుల వ్యాలిడిటీతో వుండే ఈ ప్లాన్ లో ప్రతి రోజూ 20 జీబీ డేటాను ఉచితంగా ఆఫర్ చేస్తోంది. అలాగే, ఏ నెట్ వర్క్ కు అయినా అపరిమితంగా ఉచిత కాల్స్ కు అవకాశం కల్పించింది. ఈ ప్లాన్ గురించి బీఎస్ఎన్ఎల్ బోర్డు మెంబర్ ఎన్ కే మెహతా ఓ ట్వీట్ ద్వారా వెల్లడించారు. ఈ ప్లాన్ సొంతంగా హోం బ్రాడ్ బ్యాండ్ ప్లాన్ కోసం చూస్తున్న వారికి అదే విధంగా చిన్న, మధ్య స్థాయి వ్యాపార సంస్థలకు ఉపయోగకరంగా ఉంటుందన్నారు.
బీఎస్ఎన్ఎల్ వినియోగదారుల సేవా కేంద్రాలు, ఫ్రాంచైజీలు, రిటైలర్ల దగ్గర నుంచి ఈ ప్లాన్ ను రీచార్జ్ చేసుకోవచ్చు. ఒకవైపు జియో బ్రాడ్ బ్యాండ్ సేవలతో తీవ్ర స్థాయిలో పోటీనిచ్చేందుకు సిద్ధం అవుతుండడంతో బీఎస్ఎన్ఎల్ ముందుగానే ఈ ప్లాన్ ను తీసుకురావడం గమనార్హం. దీంతో ఇన్ని రోజులు జియో బ్రాడ్ బ్యాండ్.. హాత్‌వే, యాక్ట్ ఫైబ‌ర్ లాంటి వాటికే పోటీ ఇస్తుంద‌నే అంచ‌నాతో ఉన్న‌వారికి స‌మీక‌ర‌ణాలు మార‌నున్నాయి. ప్ర‌భుత్వ రంగ టెలికాం సంస్థ సైతం ఇక‌పై పోటీకి సై అంటోంది.
బీఎస్ఎన్ఎల్ ఇటీవ‌లే ఎఫ్‌టీటీహెచ్ బ్రాడ్ బ్యాండ్ సిరీస్‌లో మారిన రూ.99 ప్లాన్‌ను ప్ర‌క‌టించింది. దీనిలో 45జీబీని 20ఎంబీపీఎస్ వేగంతో అందుకోవ‌చ్చు. అయితే కొత్త‌గా ల్యాప్‌ట్యాప్, పీసీ కొన్న వారికి ఈ ప్లాన్ కింద క‌నెక్ష‌న్ ఉచితంగా ఇస్తారు.